CELEX: 31985D0497
Language: el
Date: 1985-10-22 00:00:00
Title: 85/497/ΕΟΚ: Απόφαση της Επιτροπής της 22ας Οκτωβρίου 1985 περί παροχής άδειας στο Ηνωμένο Βασίλειο να επιτρέψει προσωρινά την εμπορία σπόρων σίκαλης προς σπορά που δεν ανταποκρίνονται στις απαιτήσεις της οδηγίας 66/402/ΕΟΚ του Συμβουλίου (Το κείμενο στην αγγλική γλώσσα είναι το μόνο αυθεντικό)

Avis juridique important

|

31985D0497

85/497/ΕΟΚ: Απόφαση της Επιτροπής της 22ας Οκτωβρίου 1985 περί παροχής άδειας στο Ηνωμένο Βασίλειο να επιτρέψει προσωρινά την εμπορία σπόρων σίκαλης προς σπορά που δεν ανταποκρίνονται στις απαιτήσεις της οδηγίας 66/402/ΕΟΚ του Συμβουλίου (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 299 της 13/11/1985 σ. 0013 - 0013 Ισπανική ειδική έκδοση: Κεφάλαιο 03 τόμος 38 σ. 0135  Πορτογαλική ειδική έκδοση : Κεφάλαιο 03 τόμος 38 σ. 0135 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 22ας Οκτωβρίου 1985  περί παροχής άδειας στο Ηνωμένο Βασίλειο να επιτρέψει προσωρινά την εμπορία σπόρων σίκαλης προς σπορά που δεν ανταποκρίνονται στις απαιτήσεις της οδηγίας 66/402/ΕΟΚ του Συμβουλίου  (Το κείμενο στην αγγλική γλώσσα είναι το μόνο αυθεντικό)  (85/497/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 66/402/ΕΟΚ του Συμβουλίου της 14ης Ιουνίου 1966 περί εμπορίας σπόρων δημητριακών προς σπορά (1), όπως τροποποιήθηκε τελευταία από την οδηγία 81/561/ΕΟΚ (2), και ιδίως το άρθρο 17,  την αίτηση που υποβλήθηκε από το Ηνωμένο Βασίλειο,  Εκτιμώντας:  ότι στο Ηνωμένο Βασίλειο η παραγωγή σπόρων ποικιλιών σίκαλης προς σπορά που προορίζονται κυρίως για κτηνοτροφικούς σκοπούς και ανταποκρίνονται στις απαιτήσεις της προαναφερόμενης οδηγίας ήταν ελλειμματική το 1985 και, ως εκ τούτου, δεν επαρκεί για τον εφοδιασμό της χώρας αυτής·  ότι ορισμένα άλλα κράτη μέλη είναι σε θέση να προμηθεύσουν σπόρους σίκαλης προς σπορά που ανταποκρίνονται στις απαιτήσεις της εν λόγω οδηγίας·  ότι μόνο οι σπόροι προς σπορά των ποικιλιών που είναι συγκρίσιμες με εκείνες που απαιτούνται στο Ηνωμένο Βασίλειο θα πρέπει να ληφθούν υπόψη προκειμένου να καταστεί σαφές κατά πόσον οι πρόσκαιρες δυσχέρειες εφοδιασμού στο Ηνωμένο Βασίλειο μπορούν να αντιμετωπιστούν στο εσωτερικό της Κοινότητας·  ότι, λόγω του επείγοντος χαρακτήρα που παρουσιάζει η υπόθεση, δεν είναι δυνατό να καθοριστεί με βεβαιότητα κατά πόσον οι ποικιλίες που υπάρχουν στα άλλα κράτη μέλη είναι συγκρίσιμες με εκείνες που απαιτούνται στο Ηνωμένο Βασίλειο·  ότι πρέπει επομένως να παρασχεθεί η άδεια στο Ηνωμένο Βασίλειο, μόνο σε ό,τι αφορά τμήμα της ποσότητας που έχει ζητηθεί, να επιτρέψει μέχρι τις 31 Οκτωβρίου 1985 την εμπορία σπόρων προς σπορά των κατηγοριών «πιστοποιημένων σπόρων προς σπορά» του προαναφερθέντος είδους και ποικιλιών που υπόκεινται σε μειωμένες απαιτήσεις·  ότι η Μόνιμη Επιτροπή Σπόρων προς Σπορά και Γεωργικών, Δενδροκομικών και Δασικών Φυτών προς Φύτευση δεν διατύπωση γνώμη εντός της προθεσμίας που όρισε ο πρόεδρός της,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο Ηνωμένο Βασίλειο παρέχεται η άδεια να επιτρέψει μέχρι τις 31 Οκτωβρίου 1985 την εμπορία στην επικράτειά του 250 τόνων, κατ' ανώτατο όριο, σπόρων σίκαλης προς σπορά (Secale cereale L. ) των ποικιλιών που προορίζονται κυρίως για κτηνοτροφικούς σκοπούς της κατηγορίας «πιστοποιημένοι σπόροι προς σπορά» που δεν ανταποκρίνονται στις προϋποθέσεις του παραρτήματος ΙΙ της οδηγίας 66/402/ΕΟΚ όσον αφορά την ελάχιστη βλαστική ικανότητα, εφόσον πληρούνται οι ακόλουθες απαιτήσεις:  α) η βλαστική ικανότητα φθάνει τουλάχιστον στο 75 % των καθαρών σπόρων·  β) η επίσημη ετικέτα αναφέρει τις ακόλουθες ενδείξεις:  - «Ελάχιστη βλαστική ικανότητα: 75 %»,  - «Προοριζόμενοι αποκλειστικά για το Ηνωμένο Βασίλειο».  Άρθρο 2  Το Ηνωμένο Βασίλειο ανακοινώνει στην Επιτροπή, πριν από την 1η Ιανουαρίου 1986, τις ποσότητες των σπόρων προς σπορά που τέθηκαν σε εμπορία στο έδαφός του δυνάμει της παρούσας απόφασης. Η Επιτροπή πληροφορεί σχετικά τα άλλα κράτη μέλη.  Άρθρο 3  Η παρούσα απόφαση απευθύνεται στο Ηνωμένο Βασίλειο.  Βρυξέλλες, 22 Οκτωβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 125 της 11. 7. 1966, σ. 2309/66.  (2) ΕΕ αριθ. L 203 της 23. 7. 1981, σ. 52.